
Gjelder for alle lagledere/trenere for lag i klubben.
Påmeldingsansvarlig er Sportslig leder.

Ansvarlig for påmelding av lag til cuper/turneringer er sportslig leder i gjeldende avdeling.
Sportslig leder besørger samlet påmelding for alle klubbens lag i samme cup/turnering.

Når lag er påmeldt har påmeldingsansvarlig ansvar for å informere administrasjonen om betalingsinformasjon. All betaling skjer gjennom administrasjonen. Dette gjelder også betaling av påmeldingsavgifter/ deltakeravgift for hver enkelt spiller.

Deltagelse i cup/ turnering med deltakeravgift for spillere.

All økonomisk aktivitet ved deltagelse skal foregå gjennom klubbens administrasjon. Ingen lag, enkeltpersoner (ledere/trenere) har adgang til å opprette egne kontoer/aktivitet for deltagelse i cup/turnering (ref. idrettens lover og bestemmelser).

Lagleder skal i god tid avtale innkreving av deltakeravgift fra spillere med administrasjonen. Det skal i god tid, og senest 30 dager før deltakeravgift skal videre betales til arrangør, leveres/oversendes;

· Navneliste over spillere som skal delta

· Beløp som skal faktureres den enkelte spiller

· Straks det er mottatt betalingsinformasjon/faktura fra arrangør oversendes denne til administrasjonen for betaling til rett tid.

Deltakeravgift for ledere/trenere.

Normalt fordeles deltakeravgift for ledere/trenere som følger laget på cup/turnering på deltagende spillere. 

Det kan søkes avdelingsstyre om støtte til dette hvis avdeling har avsatt midler til formålet.

Det kan også søkes, via administrasjonen, om støtte til deltakeravgift for spillere med svak økonomi som derav ikke har anledning til å delta sammen med laget.

Denne instruks gjelder også for eventuelle treningsleir eller andre lignende tiltak i lagsregi.

Instruks for påmelding av lag


til Cuper/ turnering.














